Kookkuns: Salm en croûte met jong spinasie
Salm en croûte met jong spinasie
Maak 'n kastrol warm en skakel dan die hitte af. Plaas 400 g jong spinasie, 40 mℓ olyfolie, die skil en sap van 'n klein suurlemoen, 20 mℓ gemaalde amandel en sout en varsgemaalde swartpeper in die kastrol en meng.
Sny 500 g skilferkorsdeeg in 4 dele. Rol elke stuk uit in 'n reghoek.
Sny 'n 500 g stuk skoongemaakte salmfilet in 4 dele.
Plaas 'n stuk vis op die helfte van elke stuk deeg.
Deel die spinasiemengsel tussen die vis. Plaas dit bo-op die vis.
Smeer die kante van die deeg met geklitste eier.
Vou die ander helfte van die deeg oor die vis en seel die kante met 'n vurk.
Jy het nou 4 vispakkies wat jy in die yskas plaas vir 10 minute.
Bak die pakkies in 'n 200°C-oond vir 20 minute of tot die pakkies goudbruin is.
Bedien die vis saam met 'n groenslaai.
op 3/09/2013 08:01:00 am